Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3673

2. METEOROLÓGIAI JELENTÉSEKRE VONATKOZÓ ÁLTALÁNOS KRITÉRIUMOK 2.1 Meteorológiai jelentések formátuma 2.1.1 Helyi rendszeres és különleges jelentéseket rövidített köznyelven kell kiadni, az A3-1 táblázatban bemutatott mintának megfelelően. 2.1.2 METAR-t és SPECI-t az A3-2 táblázatban bemutatott mintával összhangban kell kiadni, és a Világ Meteorológiai Szervezet által előírt METAR és SPECI kód formában kell terjeszteni. Megjegyzés. – A METAR és SPECI kódformákat a WMO 306 számú kiadványában, Kód kézikönyv (Manual on Codes), 1.1 kötet, A Rész – Alfanumerikus kódok. 2.1.3 Ajánlás. – A METAR-t és SPECI-t az Államok közötti kétoldalú megállapodások szerint, ha ezekben így szerepel, WMO BUFR kódformában kell terjeszteni, a METAR és SPECI 2.1.2 pontban előírtak mellett. Megjegyzés. – A BUFR kódformát a WMO 306 számú kiadványa, Kód kézikönyv (Manual on Codes) 1.2 kötet, B Rész – Bináris kódok tartalmazza. 2.2 CAVOK használata Amikor a megfigyelés idején a következő feltételek szimultán fordulnak elő:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes